ความเป็นมาของบริษัท

โรงพยาบาลบำรุงราษฎร์ เปิดให้บริการด้านรักษาพยาบาลอย่างครบวงจรเมื่อ ปี 2523
เป็นโรงพยาบาลเอกชนแห่งแรกย่านใจกลางกรุงเทพมหานคร และมีการเจริญอย่างรวดเร็ว
โรงพยาบาลได้พยายามสร้างและดำรงไว้ซึ่งชื่อเสียงและคุณภาพของการให้บริการให้คงไว้ด้วยมาตรฐานระดับโลก
พร้อมทั้งได้มีการปรับปรุงอุปกรณ์เครื่องมือเครื่องใช้
ตลอดจนศึกษาแนวทางใหม่ในการรักษาพยาบาลให้ทันสมัยอยู่ตลอดเวลา
ด้วยความน่าเชื่อถือด้านบริหารการเงินและการเจริญเติบโตอย่างต่อเนื่อง
โรงพยาบาลได้ขยายการลงทุนสู่สาธารณะชน และเป็นบริษัทในตลาดหลักทรัพย์แห่งประเทศไทย
ตั้งแต่ปี 2532 เป็นต้นมา

ปี 2540 สมเด็จพระเทพรัตนราชสุดาสยามบรมราชกุมารี
ได้เสด็จมาเป็นองค์ประธานในพิธีเปิดอาคารใหม่ขนาด 554 เตียง ของโรงพยาบาล เมื่อวันที่ 15
มกราคม 2540 ซึ่งบริหารงานโดยบริษัท บำรุงราษฎร์ เมดิคอล เซ็นเตอร์ จำกัด
โดยบริษัทโรงพยาบาลบำรุงราษฎร์ จำกัด (มหาชน) ได้โอนผลการดำเนินงาน, พนักงาน
ตลอดจนทรัพย์สินบางส่วน ให้แก่บริษัท บำรุงราษฎร์ เมดิคอล เซ็นเตอร์ จำกัด ตั้งแต่วันที่ 1
มกราคม 2540 และบริษัทโรงพยาบาลบำรุงราษฎร์ จำกัด(มหาชน) มีฐานะเป็น HOLDING
COMPANY ถือหุ้นร้อยละ 95 ในบริษัท บำรุงราษฎร์ เมดิคอล เซ็นเตอร์ จำกัด

ปี 2541 บริษัท บำรุงราษฎร์ เมดิคอล เซ็นเตอร์ จำกัด
ได้ขยายการบริการเพื่อตอบสนองและรองรับการใช้บริการให้มากยิ่งขึ้น โดยเปิด ศูนย์การแพทย์
นวบุตร-บำรุงราษฎร์ , ศูนย์หลอดเลือดสมอง ศูนย์เลเซอร์สายตาบำรุงราษฎร์
นอกจากนี้ยังได้เปิดคลินิคชื่อ บำรุงราษฎร์ นิชดา ฟามมิลี่ เฮลธ์ คลินิก ตั้งอยู่ในบริเวณ นิชดาธานี
ถนนงามวงค์วาน ให้บริการตรวจรักษาโรคทั่วไป

ปี 2542 บริษัทบำรุงราษฎร์ เมดิคอล เซ็นเตอร์ จำกัด ประสบความสำเร็จ
โดยได้เป็นโรงพยาบาลแห่งแรกในประเทศไทยที่ได้รับการรับรองคุณภาพมาตรฐาน ISO 9002
และการรับรองคุณภาพโรงพยาบาลไทย (Hospital Accreditation)

ปี 2543
บริษัทฯและบริษัทย่อยประสบผลสำเร็จในการปรับโครงสร้างหนี้กับสถาบันการเงินทั้งในประเทศและต่างประเทศ
การปรับโครงสร้างหนี้ของบริษัทฯ ได้แก่การแปลงหนี้บางส่วนเป็นทุน
การโอนทรัพย์สินเพื่อชำระหนี้และการออกหุ้นกู้แปลงสภาพ
สำหรับการปรับโครงสร้างหนี้ของบริษัทย่อยเป็นการแปลงหนี้เป็นทุนและขยายระยะเวลาการชำระหนี้รวมถึงการปรับอัตราดอกเบี้ยเงินกู้
และในเดือน มิถุนายน 2543
บริษัทฯได้ขายเงินลงทุนทั้งหมดในบริษัทโรงพยาบาลบำรุงราษฏร์ระยอง จำกัด

ปี2544 บริษัทฯได้ลงทุนร่วมกับสถาบัน La Clinique De Paris
ซึ่งเป็นสถาบันที่มีชื่อเสียงในยุโรปที่มีความเชี่ยวชาญเป็นพิเศษด้านการป้องกันและรักษาเพื่อชลอความเสื่อมของร่างกาย
โดยร่วมกันเปิดศูนย์ส่งเสริมสุขภาพ Vitallife
เพื่อให้บริการการป้องกันและรักษาเพื่อชะลอความเสื่อมของร่างกายโดยใช้วิทยาการทางการแพทย์สมัยใหม่ช่วยในการรักษา
โดยเปิดให้บริการเมื่อวันที่ 28 สิงหาคม 2544

โรงพยาบาลบำรุงราษฎร์ได้รับประกาศนียบัตรรับรองคุณภาพมาตรฐาน ISO 14001
ด้านการบริหารจัดการสิ่งแวดล้อม
อีกทั้งยังเป็นโรงพยาบาลแห่งแรกในเอเชียที่ได้รับการรับรองคุณภาพมาตรฐาน ISO 9001:2000
และได้รับการรับรองคุณภาพโรงพยาบาลไทย(Thai Hospital Accreditation-HA)
ทำให้บำรุงราษฎร์เป็นโรงพยาบาลแห่งแรกของประเทศไทยที่ได้รับการรับรองคุณภาพมาตรฐานพร้อมกัน
3 มาตรฐาน

ปี 2545 บริษัทฯได้ลงทุนเพิ่มเติมในบริษัท ไวทัลไลฟ์
จำกัดโดยได้ทำสัญญาซื้อหุ้นคืนจากผู้ร่วมทุนเดิมเป็นจำนวนหุ้น 157,500 หุ้น รวมเป็นเงิน 9.95
ล้านบาท คิดเป็นสัดส่วนร้อยละ50 ของทุนจดทะเบียนและชำระแล้ว 31.5 ล้านบาท
ทำให้จำนวนหุ้นเพิ่มขึ้นจาก 157,494 หุ้นเป็น314,994 หุ้น และสัดส่วนการถือหุ้น
เพิ่มขึ้นจากร้อยละ 50 เป็นร้อยละ 100

สถาบันรับรองคุณภาพโรงพยาบาลสากล (JCIA)
ในฐานะองค์กรภายใต้คณะกรรมการเฉพาะกิจเพื่อการรับรองคุณภาพสถานพยาบาล (The Joint
Commission on Accreditation of Healthcare Organization – JCAHO)
โดยมีวัตถุประสงค์เพื่อพัฒนาคุณภาพสถานพยาบาลต่างๆ
ทั่วโลกด้วยการรับรองสถานพยาบาลที่อยู่นอกประเทศสหรัฐอเมริกาได้ให้การรับรองโรงพยาบาลบำรุงราษฎร์
ให้เป็นโรงพยาบาลแห่งแรกในเอเซียที่ได้รับการรับรองคุณภาพโรงพยาบาลสากล

ในปี 2545 โรงพยาบาลบำรุงราษฎร์ได้รับรางวัลรับรองคุณภาพต่างๆดังต่อไปนี้

1.  รางวัลยอดเยี่ยม Asian Hospital Management Awards ประจำปี 2545
    ด้านการบริหารจัดการคุณภาพและระบบสารสนเทศ

2.  รางวัล 'ผู้ส่งออกสินค้าและบริการดีเด่น' ประจำปี 2545
    ประเภทโรงพยาบาลเอกชนที่มีชาวต่างชาติใช้บริการมาก

3.  รางวัล 20 ธุรกิจ อัจฉริยะ ประเภทความเป็นเลิศสาขาธุรกิจ และ
    เทคโนโลยีสารสนเทศแห่งแรกของประเทศไทยซึ่งจัดโดย อินเทลลิเจ้นท์ เอ็นเตอร์ไพรซ์
    เอเชีย (Intelligent Enterprise Asia)
    ที่ประเทศสิงคโปร์ในฐานะภาคธุรกิจที่ประสบความสำเร็จในการนำเอาเทคโนโลยีสารสนเทศมาพัฒนาใช้กับธุรกิจ
    จนเกิดประสิทธิผลต่อธุรกิจและการบริการลูกค้า

1.  โรงพยาบาลบำรุงราษฎร์เป็นโรงพยาบาลแห่งแรกในประเทศไทยที่ได้รับการรับรองคุณภาพโรงพยาบาลไทยเป็นครั้งที่สอง

โรงพยาบาลบำรุงราษฎร์ได้มีการขยายและปรับปรุงการให้บริการในปี 2545 ดังนี้

1.  โรงพยาบาลบำรุงราษฎร์เปิด “ศูนย์ภูมิแพ้” ใหม่
    ซึ่งเป็นศูนย์รักษาโรคภูมิแพ้และหอบหืดอย่างครบวงจร
    พร้อมให้การรักษาและวินิจฉัยประกอบด้วยการทดสอบภูมิแพ้ทางผิวหนังเพื่อวิเคราะห์หาสาเหตุของสารก่อแพ้ในอากาศ
    สารก่อแพ้ในอาหารและยา รวมทั้งการทดสอบในรูปแบบต่างๆ
    เพื่อประเมินผลระบบภูมิคุ้มกันของร่างกายและตรวจสมรรถภาพการทำงานของปอด

2.  การผ่าตัดเปลี่ยนตับ :
    บำรุงราษฎร์เป็นโรงพยาบาลเอกชนแห่งแรกของไทยที่ให้บริการผ่าตัดเปลี่ยนตับโดยประสบความสำเร็จในการผ่าตัดเปลี่ยนตับแก่ผู้ป่วยเป็นครั้งแรกในปี
    2545

3.  การปลูกถ่ายไขกระดูก :
    บำรุงราษฎร์ได้ริเริ่มบริการปลูกถ่ายไขกระดูกให้แก่ผู้ใหญ่และเด็กรวมทั้งการติดตั้งเครื่องมืออันทันสมัยในการคัดแยกผู้ป่วย

4.  บำรุงราษฎร์เป็นโรงพยาบาลแห่งแรกในประเทศไทยที่ใช้ Picture Archiving and
    Communication System
    โดยการแปลงผลเอกซเรย์มาอยู่ในรูปของดิจิตอลและเลิกใช้ผลเอกซเรย์แบบฟิล์ม

5.  ศูนย์บริการผู้ป่วยต่างชาติ : บำรุงราษฎร์ได้จัดตั้งศูนย์บริการผู้ป่วยชาวต่างชาติ
    ซึ่งเป็นศูนย์บริการแห่งใหม่ที่ครบวงจร
    เพื่อเป็นศูนย์กลางการให้บริการแก่ผู้ป่วยชาวต่างประเทศจากกว่า 130
    ประเทศทั่วโลกที่เพิ่มปริมาณมากขึ้น

6.  มันดารา สปา : โรงพยาบาลบำรุงราษฎร์ โดยความร่วมมือกับ มันดารา สปา
    ซึ่งเป็นผู้ให้บริการด้านสุขภาพและความงามที่มีชื่อเสียงระดับนานาชาติเปิดให้บริการสปาเพื่อสุขภาพและความงามแก่ผู้ป่วยและญาติที่เข้ารับบริการในโรงพยาบาลฯ

7.  การขยายบริการผู้ป่วยนอก : การขยายจำนวนห้องให้การรักษาพยาบาลผู้ป่วยนอกในปี 2545
    ประกอบด้วยห้องให้การรักษาพยาบาลแผนกกุมารเวช และ แผนกระบบทางเดินอาหารและตับ
    รวมทั้ง การขยายศูนย์สูติ-นรีเวช เพื่อรองรับจำนวนผู้ป่วยที่เพิ่มมากขึ้น

  นอกจากนี้ โรงพยาบาลบำรุงราษฎร์ยังได้ก่อตั้งศูนย์บริการแห่งใหม่ขึ้นภายใต้บริษัท โรงพยาบาล
  บำรุงราษฎร์ จำกัด (มหาชน) ในปี 2545
  เพื่อให้บริการปรึกษาและบริหารจัดการแก่โรงพยาบาลทั้งในประเทศไทยและต่างประเทศ
  บำรุงราษฎร์อินเตอร์เนชั่นแนล หรือ BHI ก่อตั้งขึ้นเพื่อให้คำปรึกษาด้านการบริหารจัดการ
  วางแผนงานโรงพยาบาลและออกแบบการบริการ
  โดยมีทีมงานจากคณะผู้บริหารของโรงพยาบาลเป็นผู้ที่ให้คำปรึกษาและบริหาร
  เพื่อสนองตอบต่อความต้องการจำนวนมากของโรงพยาบาลต่างๆ ทั้งในเอเชีย เอเชียใต้ และ
  ตะวันออกกลาง

ภาพรวมการประกอบธุรกิจของกลุ่มบริษัท

บริษัทฯมีการประกอบธุรกิจในกลุ่มธุรกิจ 3 กลุ่ม คือกลุ่มธุรกิจการแพทย์ กลุ่มธุรกิจการบริการซักรีด
และกลุ่มธุรกิจการให้สิทธิการเช่าที่ดิน โดยมีการแบ่งการดำเนินงานของบริษัทในกลุ่มดังนี้

ธุรกิจการแพทย์

บริษัทโรงพยาบาลบำรุงราษฎร์ จำกัด (มหาชน) เป็น HOLDING COMPANY ถือหุ้นร้อยละ 97.45
ในบริษัท บำรุงราษฎร์ เมดิคอล เซ็นเตอร์ จำกัด และ ร้อยละ 100ใน บริษัทไวทัลไลฟ์จำกัด

โรงพยาบาลบำรุงราษฎร์เป็นโรงพยาบาลขนาด 554 เตียง
ที่ให้บริการด้านรักษาพยาบาลอย่างครบวงจรโดยแพทย์ผู้เชี่ยวชาญทุกสาขาพร้อมอุปกรณ์ทางการแพทย์ที่ทันสมัย
สำหรับให้บริการทั้งแผนกผู้ป่วยนอก และแผนกผู้ป่วยใน ตลอด 24 ชั่วโมง

บริษัทไวทัลไลฟ์ จำกัด
เป็นศูนย์ส่งเสริมสุขภาพให้บริการการป้องกันและรักษาเพื่อชะลอความเสื่อมของร่างกายโดยใช้วิทยาการทางการแพทย์สมัยใหม่

กลุ่มธุรกิจการบริการซักรีด

บริษัท แอล. เอส คลีนนิ่ง จำกัด ปัจจุบันหยุดดำเนินกิจการ

กลุ่มธุรกิจการให้สิทธิการเช่าที่ดิน

บริษัท บี. เอช อเวนิว จำกัด ปัจจุบันหยุดการดำเนินกิจการ

โครงสร้างรายได้ 

หน่วย: พันบาท

[TABLE]

เป้าหมายการดำเนินธุรกิจ

บริษัทฯ
มีการพัฒนาอย่างต่อเนื่องมาโดยตลอดและมุ่งมั่นที่จะทำให้โรงพยาบาลบำรุงราษฎร์เป็นโรงพยาบาลมาตรฐานระดับโลกโดยสามารถให้บริการด้านรักษาพยาบาลในทุกแขนงแก่ผู้ป่วยชาวไทยและชาวต่างชาติ
ด้วยกลยุทธ์ดังต่อไปนี้

1.  จัดให้มีการพัฒนาแผนงานอย่างต่อเนื่องโดยผสมผสานความชำนาญในด้านการรักษา
    เข้ากับเครื่องมือที่ทันสมัย

2.  มีการพัฒนาหลักสูตรการศึกษาต่อเนื่องด้านการแพทย์เพื่อเป็นการยกระดับและพัฒนาบุคลากร

3.  มีการบริหารต้นทุนของเวชภัณฑ์และยา
    โดยการเข้าร่วมโครงการนำร่องในการจัดตั้งระบบเครือข่ายการจัดซื้อผ่านพาณิชย์อิเล็คทรอนิคส์

4.  มีการบริหารคุณภาพ เพื่อคงไว้ซึ่งความเป็นผู้นำทางด้านคุณภาพตาม

  มาตรฐานISO 9001:2000 ,มาตรฐาน ISO 14001
  รวมทั้งมาตรฐานการรับรองคุณภาพโรงพยาบาลแห่งประเทศไทย
  และนอกจากนี้บริษัทยังได้รับการรับรองคุณภาพโรงพยาบาลระดับสากล Joint Commission
  International Accreditation ในปี 2545 อีกด้วย

5.  มีการพัฒนาระบบสารสนเทศอย่างต่อเนื่องเพื่อให้ผู้ป่วยมีความมั่นใจและได้รับบริการที่มีประสิทธิภาพ
    และประสิทธิผล

6.  มีการให้บริการรักษาพยาบาลฟรีแก่ผู้ป่วยด้อยโอกาสโดยผ่านมูลนิธิโรงพยาบาลบำรุงราษฎร์

และยังให้ความร่วมมือแก่หน่วยงานการกุศลอื่นอีกด้วย